Telefonsnummeren zu Lëtzebuerg

D'Telefonsnummeren zu Lëtzebuerg gebrauchen en zouene System, an deem all d'Nummeren ënner deerselwechter Form gewielt ginn, ouni regional Extra-0. Den internationalen Telefonsprefix (Lännercode) ass +352, an d'Accèssequenz fir international Nummeren ass 00.

 Handysnummeren 
Zanter dem 1. September 2006 bestinn all d'Handysnummeren aus engem Netzwierkcode aus dräi Zifferen am Format 6x1 (virdrun 0x1), mat hannendru sechs einfachen Zifferen. All Handysnummer huet eng equivalent Voicemailboxnummer mam Code 6x8. D'Netzwierkcoden (déi awer zesumme mat der Nummer portabel sinn an en anert Netzwierk) sinn déi heiten: 
 621: Post
 661: Orange
 671: Join Experience
 691: Proximus Luxembourg (Tango)

 Festnetznummeren 
Zanter Mee 2000 bestinn all nei Festnetznummeren aus 8 Zifferen. Si fänke mat 24, 26, 27 oder 28 un. Duerno kënnt wéi fréier ëmmer nach e lokalen Identifiant (reng symbolesch) vun zwou Zifferen (mä et kann een elo seng Nummer mathuelen op iergendwellech aner Plaz), a schlussendlech déi eigentlech Nummer mat zwou bis véier weideren Zifferen.

Alen oppene Festnetzsystem Lokalen Identifiant Plaz 20   21  Wäicherdang 22  Stad Lëtzebuerg 23  Munneref/Nidderkäerjeng/Näerden/Réimech 24   25  Stad Lëtzebuerg 26   27   28  Stad Lëtzebuerg 29  Stad Lëtzebuerg/Kockelscheier 30  Kapellen/Kielen 31  Bartreng/Mamer/Mënsbech/Stroossen 32  Lëntgen/Miersch/Stengefort 33  Walfer 34  Rammeldang/Sennengerbierg 35  Sandweiler/Mutfert/Rued-Sir 36  Hesper/Kockelscheier/Réiser 37  Leideleng/Éileng/Monnerech 38   39  Wandhaff/Stengefort 40  Houwald 41   42  Kierchberg 43  Findel/Kierchberg 44   45   46   47  Lëntgen 48  Conter/Féiz 49  Houwald 50  Kënzeg/Nidderkäerjeng/Péiteng/Rodange 51  Diddeleng/Beetebuerg/Léiweng 52  Diddeleng 53  Esch-Uelzecht 54  Esch-Uelzecht 55  Esch-Uelzecht/Monnerech 56  Rëmeleng 57  Esch-Uelzecht/Schëffleng 58  Zolwer/Déifferdeng 59  Zolwer 67  Diddeleng 70   71  Betzder 72  Iechternach 73  Rouspert 74  Waasserbëlleg 75  Gréiwemaacher 76  Wuermer 77   78  Jonglënster 79  Bäerdref/Konsdref 80  Dikrech 81  Ettelbréck/Reckeng op der Mess 82   83  Veianen 84   85  Biissen/Rouscht 86   87  Fiels 88  Mäerzeg/Wal 89   90   91   92  Klierf/Fëschbech/Housen 93   94   95  Wolz 96   97  Huldang 98   99  Ëlwen

 Telefonsnummerportéierung (Mathuele vun der Telefonsnummer)

D'Telefonsnummerportéierung funktionéiert nom Prinzip ACQ (All-Call-Query), bei dem all d'Telefonsnummeren zu Lëtzebuerg an enger zentraler Datebank gespäichert sinn. Dobäi gehéiert zu all Telefonsnummer och d'Informatioun, bei wat fir engem Provider den Telefon ënner där Telefonsnummer erreechbar ass. All Provider mécht bei sech a reegelméissegen Zäitofstänn e Backup vun dëser Datebank, mat där ee feststelle kann, a wat fir e Providernetz een en Telefonat fir eng bestëmmt Telefonsnummer leede soll.
Beispill:
Wann e Client (mir nennen e Pol) mat der selwechter Telefonsnummer bei en anere Provider wiesselt, z. B. vun der POST bei Tango mat der Telefonsnummer “12345678”, gëtt an der zentraler Datebank einfach d'Informatioun hannerlooss, datt d'Telefonsnummer “12345678” vun elo u bei Tango z'erreechen ass. Vun dem Ament vun der Portéierung un, hunn d'Providere wärend der sougenannter “Uruffëmlenkzäit” 60 Deeg fir e Backup vun der Datebank ze maachen. Wärend dëser “Uruffëmlenkzäit” muss den ale Provider vum Pol (d'POST) Uriff um Pol seng Nummer automatesch um Pol säin neie Provider weiderleeden, wann nach net alleguer d'Provideren e Backup gemaach hunn.

 Um Spaweck 
 Zoustänneg Autoritéit fir d'Attachéiere vun Telefonsnummeren.
 Gesetz iwwer d'Reegele vun der Telefonsnummeréierung, de nationalen Telefonsnummereplang an iwwer d'Käschte fir d'Attachéiere vun Telefonsnummeren.

Kategorie:Telefonie
Kategorie:Lëtzebuerg